मेहनत करने पर ही मिलती है सफलता
प्रतिभा खोज परीक्षा का पुरस्कार वितरण समारोह
कार्यालयसंवाददाता| करौली
दैनिकभास्कर एवं संभव एकेडमी के संयुक्त तत्वावधान में आयोजित प्रतिभाखोज परीक्षा का पुरस्कार वितरण समारोह बुधवार को राज रानी पैलेस में संपन्न हुअा। कार्यक्रम के मुख्य अतिथि उपखंड अधिकारी डा.नरेन्द्र थोरी अध्यक्षता माध्यमिक शिक्षा के जिला शिक्षा अधिकारी पी आर सैनी विशिष्ट अतिथि संभव एकेडमी के निदेशक डा. संजीव शर्मा थे।
कार्यक्रम के मुख्य अतिथि एसडीएम डा.नरेन्द्र थोरी ने कहा कि प्रतियोगी परीक्षा में विजेता संभागियों को अपनी वरीयता बनाए रखने के लिए और अधिक मेहनत करनी होगी। इसके साथ ही उन्होंने कहा कि जो प्रतियोगिता में पिछड़ गए हैं उन्हें निखारने का काम इस संभव एकेडमी का है। जिसका वह अधिक से अधिक लाभ उठाएं। थोरी ने बताया कि संस्था का काम विद्यार्थियों को मार्ग दर्शन दिखाना होता है लेकिन मेहनत तो स्वयं विद्यार्थी को ही करनी होगी। इसलिए वह इस प्रतियोगी युग में हर विषय का अधिक से अधिक अध्ययन कर अपने ज्ञान का अर्जन करें। इससे पूर्व अतिथियों ने मां शारदे के चित्रपट्ट के समक्ष दीप प्रज्वलित कर कार्यक्रम का शुभारंभ किया। आयोजकों ने अतिथियों का माल्यार्पण के साथ शॉल ओढाकर श्रीफल भेंट कर स्वागत किया।
कार्यक्रम की अध्यक्षता कर रहे माध्यमिक शिक्षा के जिला शिक्षा अधिकारी पीआर सैनी ने बताया कि आज के इस प्रतियोगी युग में कदम-कदम पर पछाड़ने वाले बहुत हैं लेकिन जो इसमें बाजी मार जाता है वह सिकंदर होता है लेकिन इस सफलता को बनाए रखना बहुत बड़ी बात होती है। उन्होंने विजयी प्रतियोगियों को अपनी विजय पर अभिमान नहीं करने की नसीहत देते हुए कहा कि वह और मेहनत कर अपना वर्चस्व बनाए रखें। इसके साथ ही हारने वालों को अपनी हार पर निराश नहीं होने का आह्वान करते हुए कहा कि वह अगली प्रतियोगिता में जीत के लिए और अधिक मेहनत करें। कार्यक्रम को दैनिक भास्कर के ब्यूरो प्रभारी सुनील पाराशर ने भी संबोधित किया। कार्यक्रम के दौरान अतिथियों द्वारा विभिन्न वर्गों में प्रथम, द्वितीय तृतीय स्थान प्राप्त करने वाले विद्यार्थियों को स्वर्ण, रजत कांस्य पदक प्रशस्ति पत्र देकर सम्मानित किया गया।
संभव एकेडमी के निदेशक डा.संजीव शर्मा ने विद्यार्थियों अभिभावकों को मेडिकल इंजीनियरिंग प्रतियोगी परीक्षाओं में संबंधित महत्वपूर्ण जानकारी दी आसानी से अपने लक्ष्य को प्राप्त करने के गुर बताए। उन्होंने कहा कि जिले के सभी प्रतिभाग विद्यालयों के कक्षा 10 कक्षा 12वीं विज्ञान वर्ग के प्रथम तीन स्थान प्राप्त करने वाले प्रतिभावान विद्यार्थियों को मेडिकल इंजीनियरिंग प्रवेश परीक्षा की तैयारी के लिए संसाधन के द्वारा शिक्षण शुल्क में 100 प्रतिशत छात्रवृत्ति दी जाएगी। उन्होंने बताया कि ग्रामीण क्षेत्र के प्रतिभावान विद्यार्थियों को बेहतर कोचिंग देने के लिए संस्थान प्रतिबद्ध है इस वर्ष संस्थान की ओर से लगभग सात करोड रुपए की छात्रवृत्ति इस परीक्षा के माध्यम से चयनित विद्यार्थियों को दी जाएगी। उन्होंने बताया कि राज्य के 650 परीक्षा केन्द्रों पर 85000 से भी अधिक विद्यार्थियों ने अपना नामंकन कराया था। संभव एकेडमी की ओर से प्रतिवर्ष इस प्रतिभा खोज परीक्षा का आयोजन किया जाता रहा है। शहरी ग्रामीण क्षेत्रों के प्रतिभावान विद्यार्थी इस परीक्षा से लाभांवित होते रहे हैं। इस मौके पर रमसा के जिला समन्वयक रामखिलाड़ी मीना, जवाहर नवोदय विद्यालय के प्राचार्य एसआर मीणा, संभव एकेडमी के अकुल सिंहल, दैनिक भास्कर के मार्केटिंग प्रभारी विजय गुप्ता, सुखदेव डागुर, विमल बंसल, मनीष शर्मा आदि उपस्थित थे।
करौली. दैनिकभास्कर सम्भव एकेडमी के संयुक्त तत्वावधान में आयोजित प्रतिभा खोज परीक्षा के पुरस्कार वितरण समारोह में उपस्थित सवाईमाधोपुर करौली जिले के पदक विजेता छात्र-छात्राएं।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva